Svjetski kup u biatlonu 2018/2019.
Svjetski kup u biatlonu 2018/19. (zvanično: BMW IBU World Cup Biathlon) bilo je 42. po redu takmičenje biatlonaca za Svjetski kup u biatlonu u organizaciji Međunarodnog biatlonskog saveza (IBU). Niz takmičenja počeo je 3. decembra 2018. u slovenskoj Pokljuki, a završio 24. marta 2019. u Oslu. Vrhunac takmičenja bilo je Svjetsko prvenstvo u biatlonu 2019. u švedskom Östersundu. Rezultati sa SP 2019. su se bodovali za plasman u Svjetskom kupu. Titule pobjednika Svjetskog kupa branio je Francuz Martin Fourcade, a kod žena Finkinja Kaisa Mäkäräinen. Za vrednovanje i pravo učestvovanja korišteni su rezultati IBU kupa 2017/18. Ukupni pobjednik Svjetskog kupa u muškoj konkurenciji, već 10. marta je postao Norvežanin Johannes Thingnes Bø, sa prednošću od 324 boda i još pet preostalih utrka. Bø je pobijedio i u svim pojedinačnim disciplinama, te postigao rekord sa 16 pobjeda u jednoj sezoni. U ženskoj konkurenciji pobijedila je Italijanka Dorothea Wierer.